TS IT Secretary Jayesh Ranjan
టి-హబ్‌ తరహాలోనే హార్డ్‌వేర్‌కు టి-వర్క్‌ హబ్‌
హైదరాబాద్‌: టి-హబ్‌ తరహాలోనే టి-వర్క్స్‌ ఏర్పాటుద్వారా హార్డ్‌ వేర్‌ రంగంలోని స్టార్టప్‌ యూనిట్లకు మరింత ప్రోత్సాహం కల్పించనున్నట్లు తెలంగాణ ఐటి శాఖ కార్యదర్శి జయేష్‌ రంజన్‌ వెల్లడించారు. ఉస్మానియా విశ్వవిద్యాలయంలో ఈ హార్డ్‌వేర్‌ టి-హబ్‌ ప్రారంభించనున్నట్లు ఆయన వివ రించారు. వర్సిటీ శతవార్షికోత్సవాల సందర్భంగా ఈ టి-వర్క్‌ హబ్‌ను ప్రారంభిస్తామన్నారు. భారత రాష్ట్ర పతి ప్రణబ్‌ముఖర్జీ చేతులమీదుగా టి-వర్క్‌ను ప్రారం భించాలని నిర్ణయించామన్నారు. ప్రభుత్వంతో పాటు సిసిఎండి, ఐఐసిటి, ఎల్‌విప్రసాద్‌ నేత్రవిజ్ఞానసంస్థ, ఇక్రిసత్‌ వంటి సంస్థలు వీటిలో పాలుపంచుకుంటాయ న్నారు. ప్యాకేజింగ్‌లో కొత్త పోకడలు అన్న అంశంపై ఇండియన్‌ ఇన్‌స్టిట్యూట్‌ ఆఫ్‌ ప్యాకేజింగ్‌ ఆధ్వర్యంలో జరిగిన సదస్సులో ఆయన ముఖ్యఅతిధిగా పాల్గొని ప్రసంగించారు. సదస్సులో భాగంగా ఆయన మాట్లాడు తూ కేంద్ర ప్రభుత్వం కూడా 500 ఎగుమతి ఆధారిత సంస్థల ఉత్పత్తులకు ప్యాకేజింగ్‌ విధానం ఆధునీకరించాలని నిర్ణయించిందని అన్నారు. ఐఐపి డైరెక్టర్‌ ప్రొఫెసర్‌ ఎన్‌సి సాహా కూడా ఇదే అంశాన్ని స్పష్టంచేశారు. జర్మనీ కేంద్రంగా ఉన్న ఒక ప్రచురణసంస్థ స్ప్రింగర్‌ రూపొందించిన పరిశోధనాత్మక జర్నల్‌ను ఐఐపి సదస్సులో విడుదలచేసారు. చైనా తర్వాత ఆసియాలో ఇదే రెండో చారిత్రక జర్నల్‌ అని వక్తలు నిపుణులు వెల్లడించారు. అంతేకాకుండా ఐఐపిప్యాకేజింగ్‌లో బిటెక్‌, ఎంటెక్‌కోర్టులు, పిహెచ్‌డి కోర్సులు కూడా ప్రారం భిస్తున్నట్లు డైరెక్టర్‌ వివరించారు. యుజిపి గుర్తింపు కూడా వస్తున్నదని, మొదటి బిటిఎక్‌ తరగతులు 2018 విద్యాసంవత్సరంనుంచే ప్రారంభిస్తామని వెల్లడించారు. తెలంగాణ ప్రభుత్వం తమకు ఐదెక రాల స్థలం కేటాయిస్తే స్థానిక కార్యకలాపాలు మరిం త పెంచుతామని ఐఐపిడైరెక్టర్‌ వివరించారు. 2020 నాటికి భారతీయ ప్యాకేజింగ్‌ మార్కెట్‌ 32 బిలియన్‌ డాలర్లకు చేరుకోగలదని సాహా వెల్లడించారు. డైరెక్టర్‌ సాహా మాట్లాడుతూ తేయాకు, కాఫీ, మషాలాదిను సులతో పాటు పువ్వులు, పండ్లు వంటి వాటికి ప్యాకే జింగ్‌ అనివార్యమని వెల్లడించారు. ఇప్పటికే 28 రకాల పండ్లకు ఉండాల్సిన ప్యాకేజింగ్‌ ప్రమాణాలను సూచిస్తూ ఎపెడాకు నివేదిక ఇచ్చామన్నారు. ఇప్పటికే సంస్థ పరంగా పదిమంది పిహెచ్‌డిలు పనిచేస్తున్నారన్నారు. ఐఐపిపరంగా హైదరాబాద్‌తోపాటు కాకినాడు, గౌహతి, బెంగళూరు, అహ్మదాబాద్‌లలో కూడా సంస్థలను ఏర్పాటుచేస్తుందని డైరెక్టర్‌ వివరించారు. సుమారు 300 మందికిపైగా వివిధ రంగాల ప్యాకేజింగ్‌నిపుణులు ఈసదస్సులో పాల్గొన్నారు. సదస్సుకుజర్మనీ, స్విట్జర్లాండ్‌, ఆస్ట్రేలియా ఇతరదేశాల ప్రతినిధులు పాల్గొన్నారు.